b'\n_START_ARTICLE_\nSYSTRAN\n_START_PARAGRAPH_\nSYSTRAN je eno najstarej\xc5\xa1ih podjetij, ki je specializirano za strojno prevajanje. Leta 1968 ga je ustanovil dr. Peter Toma.  SYSTRAN je opravljal obse\xc5\xbena dela za Ministrstvo za obrambo Zdru\xc5\xbeenih dr\xc5\xbeav Amerike in za Evropsko komisijo._NEWLINE_SYSTRAN nudi tehnologijo za Yahoo! Babel Fish. Google ga je do leta 2007 uporabljal za svojo jezikovna orodja. SYSTRAN se uporablja pri aplikaciji Dashboard Translation widget v Mac OS X._NEWLINE_Komercialne verzije SYSTRAN delujejo na Microsoft Windows (vklju\xc4\x8dno z Windows Mobile), Linux in operacijskemu sistemu Solaris. Z izdajo SYSTRAN Server 7 v letu 2010 je SYSTRAN predstavil hibrid rule-based/Statistical machine translation (SMT) tehnologije, ki je bila novost na trgu._NEWLINE_Zaposleni v podjetju so ra\xc4\x8dunalni\xc5\xa1ki strokovnjaki in ra\xc4\x8dunalni\xc5\xa1ki lingvisti.\n_START_SECTION_\nZgodovina\n_START_PARAGRAPH_\nZa\xc4\x8detki podjetja izvirajo iz eksperimenta Georgetown-IBM na univerzi Georgetown, ko so 7. januarja leta 1954 predstavili demonstracijo strojnega prevajanja. SYSTRAN je eden redkih sistemov strojnega prevajanja, ki je pre\xc5\xbeivel velik upad financiranja, potem ko so sredi 60-ih leta 20. stoletja ustanovili Svetovalni odbor za ra\xc4\x8dunalni\xc5\xa1ko obdelavo jezika. Ustanovljeno je bilo v La Jolli v Kaliforniji za prevajanje zapisov iz ru\xc5\xa1\xc4\x8dine v angle\xc5\xa1\xc4\x8dino za Vojno letalstvo Zdru\xc5\xbeennih dr\xc5\xbeav Amerike v \xc4\x8dasu hladne vojne. Veliko \xc5\xa1tevilo ruskih znanstvenih in tehni\xc5\xa1kih dokumetov je bilo prevedenih z uporabo tehnologije SYSTRAN pod okriljem USAF Foreign Technology Division (kasneje National Air and Space Intelligence Center) v zra\xc4\x8dni bazi Wright-Patterson v Ohiu. Kljub zmerni kvaliteti prevodov so ti zadostovali za razumevanje vsebine._NEWLINE_Podjetje je bilo leta 1986 prodano dru\xc5\xbeini Gachot v Parizu in sedaj javno kotira na francoski borzi. Uprava podjetja se nahaja v Parizu, v ZDA pa ostaja uprava v La Jolli._NEWLINE_V \xc4\x8dasu razcveta internetne tehnologije je mednarodna jezikovna industrija za\xc5\xa1la v novo dobo, zato se je SYSTRAN za\xc4\x8del pogajati s podjetji, ki so se zanimala za strojno prevajanje, kot na primer z uspe\xc5\xa1nim WorldLingo.'